Document ID: 31986R3829

KOMISSION ASETUS (ETY) N:o 3829/86,
annettu 15 päivänä joulukuuta 1986,
tavaroiden luokittelusta yhteisen tullitariffin nimikkeeseen 44.15
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) 2055/84(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa rimalevyä, jonka pituus on 1 981-2 400 millimetriä, leveys 762-1 220 millimetriä ja paksuus noin 44 millimetriä ja joka koostuu kahden kolme puukerrosta sisältävän ristiinliimatun vanerilevyn välissä olevasta keskimmäisestä vanerikerroksesta (sydämestä) ja jonka kaksi (mahdollisesti vaneroitua) pitkää sivua ja tarvittaessa yksi tai molemmat (myös mahdollisesti vaneroidut) lyhyet sivut koostuvat pääasiallisesti yhdestä reunuslistaksi kutsutusta puukappaleesta ja jota ei ole enempää valmistettu,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3129/86(4), liitteenä olevan yhteisen tullitariffin nimikkeeseen 44.15 kuuluvat muun muassa vaneroidut puulevyt ja ristiinliimattu vaneri sekä niiden kaltainen kerrostettu puu ja nimikkeeseen 44.23 rakennuspuusepän ja kirvesmiehen tuotteet; mainitut nimikkeet voidaan ottaa huomioon kyseistä reunuslistalla varustettua rimalevyä luokiteltaessa,
kyseisen rimalevyn ominaisuuksista, suorakulmaista muotoa ja paksuutta lukuun ottamatta, mikään ei viittaa siihen, että sitä käytetään ovena; suorakulmainen muoto ja paksuus sinänsä eivät myöskään ole riittäviä perusteita yhteisen tullitariffin nimikkeistön 2 yleisen tulkintasäännön a alakohdan (epätäydelliset tai viimeistelemättömät tavarat) soveltamiselle, erityisesti koska rimalevyä voidaan sellaisenaan käyttää muihin tarkoituksiin kuin oven valmistukseen; rimalevyä ei ole riittävästi valmistettu, jotta se voitaisiin luokitella nimikkeeseen 44.23 viimeistelemättömänä ovena; se on näin ollen luokiteltava yhteisen tullitariffin nimikkeeseen 44.15, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Rimalevy, jonka pituus on 1 981-2 400 millimetriä, leveys 762-1 220 millimetriä ja paksuus noin 44 millimetriä ja joka koostuu kahden kolme puukerrosta sisältävän ristiinliimatun vanerilevyn välissä olevasta keskimmäisestä vanerikerroksesta (sydämestä) ja jonka kaksi (mahdollisesti vaneroitua) pitkää sivua ja tarvittaessa yksi tai molemmat (myös mahdollisesti vaneroidut) lyhyet sivut koostuvat pääasiallisesti yhdestä reunuslistaksi kutsutusta puukappaleesta ja jota ei ole enempää valmistettu, on luokiteltava yhteisen tullitariffin nimikkeeseen
44.15 Vaneroidut puulevyt ja ristiinliimattu vaneri sekä niiden kaltainen kerrostettu puu; upotekoristeinen puu.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1986.

Labels: 3
1